இமையம் (எழுத்தாளர்)

இமையம் என்ற புனைபெயரில் எழுதும் வெ. அண்ணாமலை (பிறப்பு: மார்ச் 10, 1964) நன்கறியப்பட்ட தமிழக எழுத்தாளர். தனது முதல் புதினமான கோவேறு கழுதைகள் மூலம் தமிழ் வாசகர்களுக்கு அறிமுகமானார். இவர் எழுதிய செல்லாத பணம் என்ற புதினத்திற்கு 2020-ஆம் ஆண்டிற்கான சாகித்திய அகாதமி விருது வழங்கப்பட்டது.

இவருடைய முதல் புதினமான "கோவேறு கழுதைகள்", இலட்சுமி ஓம்சுற்றோம் (Lakshmi Holmström) என்பவரால், “Beasts of Burden“ என்ற பெயரில் ஆங்கிலத்தில் மொழிபெயர்ப்பு செய்யப்பட்டுள்ளது. எழுத்தாளர் சுந்தர ராமசாமி ”கோவேறு கழுதைகள்” நாவலைப் பற்றிக் கூறுகையில், தமிழ் எழுத்துலகில் கடந்த  நூறு ஆண்டுகால வளர்ச்சியில், இந்த நாவலுக்கு இணையானது வேறொன்றும் இல்லை என்று புகழ்ந்து கூறியுள்ளார்.

எனினும் இராசு கௌதமன் போன்ற தலித் சமூக அறிஞர்கள் தலித்து சமூகத்தின் அவலநிலைகளை மட்டுமே முன்னிறுத்துவதாகவும் மேல் சாதியினர் புகழக்கூடிய வகையானதாகவும் இப்புதினம் உள்ளதாகக் குற்றஞ்சாட்டுகின்றனர்

வாழ்க்கைக் குறிப்பு
1964 ஆம் ஆண்டு மார்ச் மாதம் 10 ஆம் தேதியன்று கடலூர் மாவட்டம், திட்டக்குடி வட்டம், கழுதூரில் பிறந்த இவரது இயற்பெயர் வெ.அண்ணாமலை. இமையம் முதுகலைப் பட்டம் பெற்றுப் பள்ளிக்கல்வித்துறையில் ஆசிரியராகப் பணியாற்றி வருகிறார். இவரது மனைவி ச.புஷ்பவள்ளி - முதுநிலை ஆசிரியராக பணியாற்றுகிறார். குழந்தைகள் கதிரவன் மற்றும் தமிழ்ச்செல்வன்.

நூல்கள்
தமிழ் நாட்டுக் கிராமங்களுக்குள் நிலவும் மனிதநேயமற்ற வேறுபாடுகளைக் கவனப்படுத்துவதன் மூலம் தனது படைப்புகளில்  பொருளாதார, சமூகப் பண்பாட்டுத் தளங்களில் நிலவும் முரண்பாடுகளையும் ஆதிக்கத்தின் குரூரங்களையும் முன் வைக்கிறார்.

புதினங்கள்
 கோவேறு கழுதைகள் (நாவல்) - க்ரியா பதிப்பகம் - 1994 
 ஆறுமுகம் (நாவல்) - க்ரியா பதிப்பகம் - 1999  
 செடல் (நாவல்) - க்ரியா பதிப்பகம் - 2006  
 பெத்தவன் (நெடுங்கதை) - க்ரியா பதிப்பகம் - 2013
 எங் கதெ (நாவல்) - க்ரியா பதிப்பகம் - 2015 {{ISBN|978-93-82394-15-0}}
 செல்லாத பணம் (நாவல்) - க்ரியா பதிப்பகம் - 2018 -  
வாழ்க வாழ்க (குறுநாவல்) - க்ரியா பதிப்பகம் - 2020
இப்போது உயிரோடிருக்கிறேன் - க்ரியா பதிப்பகம் - (நாவல்) - 2022
நெஞ்சறுப்பு (நாவல்)  - க்ரியா பதிப்பகம் - 2024

சிறுகதைத் தொகுப்புகள்
 மண்பாரம்  -க்ரியா பதிப்பகம் - 2002  
 வீடியோ மாரியம்மன் - க்ரியா பதிப்பகம் - 2008 
 கொலைச் சேவல் - க்ரியா பதிப்பகம் - 2013 
 சாவு சோறு - க்ரியா பதிப்பகம் - 2014 
 பெத்தவன் (நெடுங்கதை) - க்ரியா பதிப்பகம் - 2013  
 நறுமணம் - க்ரியா பதிப்பகம் - 2016 
 நன்மாறன் கோட்டைக் கதை - க்ரியா பதிப்பகம் - 2019  
 தாலிமேல சத்தியம் - க்ரியா பதிப்பகம் - 2023
 திருநீறு சாமி - க்ரியா பதிப்பகம் - 2023

சிறுகதைகள் 
இமையம் - சிறுகதைகள்

மொழிப் பெயர்க்கப்பட்ட நூல்கள்
 கோவேறு கழுதைகள் என்ற புதினம், 2001 இல் பீஸ்ட் ஆஃப் பர்டன் (BEAST OF BURDEN)) என்ற பெயரில் East West Books என்ற பதிப்பகத்தாரால் ஆங்கிலத்தில் மொழிபெயர்க்கப்பட்டு வெளியிடப்பட்டது. இதே புதினம் 2009 இல் பாஷா பாரதி என்னும் நிறுவனத்தால் கன்னடத்திலும் மொழிபெயர்ப்பு செய்து  வெளியிட்டுள்ளது.

ஆறுமுகம் நாவல் கதா பதிப்பகம் Arumugam என்ற பெயரில் ஆங்கிலத்தில் 2006ல் வெளியிட்டுள்ளது.

பெத்தவன் என்ற நெடுங்கதை Oxford University Press என்ற பதிப்பகத்தின் மூலம் 'The Begetter' என்ற பெயரில் 2015 இல் வெளியிட்டுள்ளது.

 Video Mariamman and Other stories என்ற தலைப்பில் சிறுகதைத் தொகுப்பாக Speaking Tiger பதிப்பகம் 2022ல் வெளியிட்டுள்ளது. 

 If there is a God and other stories சிறுகதைத் தொகுப்பாக Ratna Publications பதிப்பகத்தால் 2022ல் வெளியிட்டுள்ளது.

 An order from the sky and other stories என்ற தலைப்பில் HarperCollins India மற்றும் Tamilnadu Textbook corporation கூட்டு தயாரிப்பில் 2023ல் வெளியிட்டுள்ளது. 

செல்லாத பணம் நாவல் ஆங்கிலத்தில் A Woman Burnt என்ற தலைப்பில் Simon and Schuster  பதிப்பகத்தால் 2023ல் வெளியிட்டுள்ளது.

 Vazhga Vazhga and other stories சிறுகதைத் தொகுப்பாக Penguin Random House India பதிப்பகத்தால் 2023ல் வெளியிட்டுள்ளது.

 எங் கதெ நாவல் ஆங்கிலத்தில் She & I என்ற தலைப்பில் Speaking Tiger பதிப்பகம் 2024ல் வெளியிட்டுள்ளது.

விருதுகளும் சிறப்புகளும்
 அக்னி அட்சரம் விருது - 1994
 தமிழ்நாடு முற்போக்கு எழுத்தாளர் சங்க விருது - 1994
 அமுதன் அடிகள் இலக்கிய விருது - 1998
 திருப்பூர் தமிழ்ச் சங்க விருது - 1999
இந்திய அரசின் பண்பாட்டு அமைச்சகம் இளநிலை ஆய்வு நல்கையை-2002
 தமிழ்நாடு அரசின் தமிழ்த் தென்றல் திரு.வி.க. விருது -2010
 பெரியார் விருது - 2013 - திராவிடர் கழகம்.
 இயல் விருது - 2018 - தமிழ் இலக்கியத் தோட்டம், கனடா
 சாகித்திய அகாதமி விருது, 2020
 குவெம்பு ராஷ்ட்ரிய புரஸ்கார் விருது - 2022
 ஜெயகாந்தன் விருது, 2018: தி ஹிந்து இலக்கியத் திருவிழா (The Hindu LitFest)

மேற்கோள்கள்

வெளி இணைப்புகள் 
 
கீழடியும் சித்தர் மரபும்
நீங்கள் எழுதினால் இலக்கியம் நான் எழுதினால் மட்டும் தலித் இலக்கியமா?
கதை வந்த கதை
காப்பியடிப்பவர் எல்லாம் கவிஞரா? Writer Imayam Speech 
"நான் செய்வது சமூகப் பணி; இலக்கிய பணி அல்ல"
மீண்டும் இமயத்துடன் ஒரு சந்திப்பு - வெ. சாமிநாதன் - திண்ணை இணையதளம்

1964 பிறப்புகள்
வாழும் நபர்கள்
தமிழ் எழுத்தாளர்கள்
தமிழக எழுத்தாளர்கள்
தலித் எழுத்தாளர்கள்
சென்னை எழுத்தாளர்கள்
கடலூர் மாவட்ட நபர்கள்
வாழும் நபர்கள்
சாகித்திய அகாதமி விருது பெற்ற தமிழ் எழுத்தாளர்கள்